Mi Tampi An Um - Chinland Today Media\nApril 4, 2010 4:42 pm·0 comments\n“Na hnenah ka um a si. Zohman in harnak an lo pe thei lo ding, ziangahtile hih khua sungih mi tampi cu ka minung an si,” tiah a ti.\n– Tirhthlah 18:10\n– Luka 8:1-25\nThosaal Nipi Ni (Easter Sunday) zinglam nazi 7:00 ah New York khuapi Nisuahnaklam Harden ih Jimmy Diner dawr ah keimah lawng ka to. Culai ah pakhat pa ka cabuai ah a ra ih, “Tho ttha maw! Pathian in lo thluasuah seh,” i ti ih a gospel cahnahte a taanta hnu ah zamrang te’n a suak saal. A tettikhan micu lungkimzet in ka hni. Pathian in hmunkip ah Amah milai pawl a ret ti ka thei. Cuih zaan ah kan fanu Debbie thawn mino 300 hrawng thathozet ih an pum- khawmnak Biakinn ah kan va khawm. Thlarau thimnak ti ih an ruahnak hmun ah Khrih duhdawtzet ih an khawmnak cu midang hrangah tleunak tumpi a si.\nKum zabu 100 lai ah Paul cu sualnak le bum awknak ih hminthang a simi Korin khua ah a tlawng. Jesuh cu Messiah a si ti thu a sim ruangih dodalnak a ton tikah Pathian in, Paul ih vision sungah “Ttih hlah, sim ko aw, na beidong hlah! na hnenah ka um, zohman in an lo tuahmawh lo ding, ziangahtile hih khua sungih mi tampi cu ka minung an si,” a ti (Tirh. 18:9-10).\nKhuitawk hmun ih kan feh khal ah Pathian milai pawl an um. A tho saal mi Khrih Jesuh cu Amah theitu pawl hnenah a um ringring. Bawipa in tuih sun na umnak ah a minung pawl a ret. Hawl hngai awla an hnenah tel ve aw.\nKhrih cu a tho saal taktak zo, Hallelujah! Amen. – David McCasland\nKhristian pawl hmunkhat ih pawlkomnak cu,\nJesuh thawh saalnak theih hngilh lonak;\nHmunkhat ah lungrual te’n pehtlaihnak an nei,\nJesuh an zumnak cu a dikmi pehzomnak in a lang. – Hess\nTuih sun ih na umnak ah Pathian in a minung pawl a ret.


Khawte um pawl Tlawng tuahthatnak ding hrang hnatuan fial - Chinland Today Media\nKhawte um pawl Tlawng tuahthatnak ding hrang hnatuan fial\nJanuary 6, 2009 5:36 am·0 comments\nNatsinchaung khua ih um, Rangoon Zeegone pine ih um pawl cu Nargis thlisia ih hran siat mi tlawng tuahthatnak ding hrangah hnatuan an fial hrim thuthang cun a sim. Hnatuan an fial bakah, Lungto hlu dingih an fial bakah, Cement pawl nawl dingah an fial. Cui hnatuan theilo tu pawl cu Ks. 5000 kuan dingih ti an si.\nHi fial hrimawknak hi chief Soe Soe, temporary chief U Kala le an khaw hotu U Kyaw Shwe ih thupeknak ih tuah a si thu an khaw mipi pawl cun an sim. Khaw mipi pawl cun an mai hnatuan duhin, har ti zet hman khal sehla, zianghman an sim in an rel ngam lo. An khaw mi pakhat rel dan ahcun, “Hi hnatuan hrang cozah hnenin sumpai an hmu a si” tiah thuthang cun a sim.\nSoe Soe cun, thlisia ruangih siat tuar pawl in, ramsung leh ramleng ih bawmnak an ngahmi ihsin Ks. 500 cio hlu dingah a ti bet. Khaw mipi pawl cun, “Ziang mi hman a lak in an ngah fawn lo, report nak ding khal a um fawn lo” tiah har an ti thu an sim bet.\nBurma le Mizoram Lamzin Hrang Rs.666 Billion Hmang Ding


Vanzam Accident Mithi Lakah Myanmar Ralkap Hotu General Soe Win A Tel Thei, Ralkap In Hmin 2 An Thup! – Meifar\nVanzam Accident Mithi Lakah Myanmar Ralkap Hotu General Soe Win A Tel Thei, Ralkap In Hmin 2 An Thup!\nJune 10, 2021 admin Myanmar 0\nTuizing June 10 zinglam ah ralkap vanzam a tla ih ralbawi 5 telin minung 12 an thih thu theih a si. Vanzam sungah minung 16 an to ih minung 14 ih hmin lawng an phuangsuak, vanzam to 2 ih hmin cu an thup.\nVanzam captain pakhat in “Lt. Gen. Soe Win khal vanzam to in mithi lakah a tel thei” a ti, hitin thuthang lengvak aum nan nenhngetnak cu aum hrih lo ih an zingzoi rero lai. Online mipi pawlin thuthang dik si hram seh an ti rero.\nVice-Senior General Soe Win cu Min Aung Hlaing sangtu a si ih Min Aung Hlaing a pension hnuah Myanmar ralkap pawl hotu a si ding. June 8 zinglam nazi 8:00 hrawngah vanzam (Beechcraft 1900D) cu Nay Pyi Taw Airport ihsin an poksuak.\nMandalay, Maha Wisuta Tarama Market buaipi ding an si ih market ih thilṭulmi pawl an phur. Vanzam sungah minung 16 an to ih 8 cu a hlu petu an si.\nPyin Oo Lwin Airport ih an tum zik zawngah an cangsual ih vanzam cu a tla thutthi. A hmun ah ralbawi 5 telin minung 12 an thi ih hliamtuar bese zetzet khal an um, a hmun ah ralkap pawl an thleng hngal ih mithi le hliamtuar pawl cu siizung ah an phur. Vanzam accident-nak cu furcaan a si ih mero le cumci an zam tuk ruangah ti a si.\nTuizing Lawngah Kalaymyo Covid-19 Mithi 8 An Um\nAn Inn Ah Bomb A Tla Puak Ih A Thi


HLasak Thiam - Mai Racheal Ngun Hniang Par - Chinland Today Media\nHLasak Thiam – Mai Racheal Ngun Hniang Par\nCT: Ahmaisabik ah na hmin pum le na thuanthu tawi in sim thei pei maw?\nRacheal: Ka hmin cu Rachel Ngun Hniang Par a si. Falam khua ah ka suak. Ka Pa cu Rev. Van Nei Kam a si, Ka Nu cu Mang Kai Sin. Unau (5) kan si ih nautabik sangtu ka si.\nCT:Na kum ziat ah zaihla na sak thok?\nRacheal: Ka kum (10) hrawng in hla ka rak sak thok ih tu hi kum-14 ka si.\nCT:Zaihla sak ding in forfialtu tivek na nei hran maw?\nRacheal: Forhfialtu hran cu an um cuang lo nan, ka sung le pawl in cu hlasak ding in duh sak zet.\nCT:Series vek suah zomi na nei maw, suah cing ding vek teh a um maw?\nRacheal: Suah mi ka nei hrih lo. Pathian hnenah thla kan cam rero lai.\nCT:Ramleng um a hleice in Malaysia le U.S.A biak khawmnak tinkim ah hla na sak ding in sawm na si theu ih na hlask an thei ringring, Mai.Far Men Par sawngtu ding tiin an lo ti theu mi teh ziangtin na ruat?\nRacheal: In duhsaknak hi Pathian in in ti famkim sak sehla ka saduhthahbik mi cu a si. Ziangah tile milar pakhat le Pathian mi hman sawngtu ding si hi cu a sunglawi zet tin ka ruat.\nCT: CBA,NA (Chin Baptist Association, North America) kum 2011 mi pakhat hlasak zuamawnak ah pakhatnak na ngah tivek thu kan thei, cule khavek zuamawnak vei ziangzat na tel ih laksawngvek na ngah tam zo maw?\nRacheal: Hivek zuamawknak ah Voi (2) ka tel zo ih, a voi (2) in Pathian zaangfahnak in pa (1) nak laksawng ka ngah veve.\nCT: Ziangtik kum ah U.S.A na thleng ? USA um Chin mi pawl ih nuntu khawsak daan tllun ih na hmuh daan malte in sim thei pei maw?\nRacheal: Kum 2010 ah U.S.A kan thleng. Kan ram dinhmun thawn ka ruah ah cun, tampi kan thangso in ka hmu. Cui tlunah, U.S.A kan thlen hnuah hin, Pathian thu lam khalah kan thangso zet in ka hmu.\nCT: USA hi land of opportunity tin mi hmuahhmuah in thei a si bang in hmailam ah leitlun huap hlasak thiam milar si duhnak sunmang na nei maw? Thleng thei ding in teh zumnak le zuamduhnak na nei maw?\nRacheal: Ka nei. Pathian in thlengthei ding in lam i hruai ding ti’n zumnak ka nei.U.S.A lawng hman siloin hmun dang le ramdang khal ah mah in zuamduhnak lungput nei cun kan thleng thei ding tin zumnak ka nei.\nCT: Hlasak thiam mi lar pakhat si bang awla, Pathian thangthatnak hla (gospel song) lole duhnak(love song) hla vek na sak ding? Kawlram hlasak thiam milar Sang Pi le Mizo hlasak thiam Van Lal Sai lo vek pawl in Pathian hla sak ding lawng in pum an pe aw mi tlun ah na hmu daan le na si duh daan in sim thei maw?\nRacheal: Hlasak thiam milar pakhat sibang sehla, Pathian thangthatnak hlasak ding lawng hi ka tumtah mi asi. Milar pawl in hiti vek ih an Aw Pathian thangtthatnak ih an hmang hi tha ka ti zet.\nCT: Leitlun hlasak thiam lak ih na aur hleice mi an um maw? Ziangruangah na aur? Cule kan Chin hlasak thiam ah teh uar cuangce mi na nei maw?\nRacheal: Leitlun hlasak thiam ahcun Kelly Clarkson ka uarbik. Ziangah ti le a aw tthat lawng si lo in a thuamawk daan hi a simple zet tin ka hmu. Laimi hlasak thiam ahcun Mai Far Men Par hi ka uarbik. Ziangah tile a hlasak mihi a nunin a ttawmpi vivo in ka hmu.\nCT: Tlawngkai na theh in na man caan (spare time) ziangtin na hmang?\nRacheal: Ka man caan ah Youtube sungta hla ka ngai ih, Karaoke in ka sak phah theu.\nCT:Kilkip ih thanso zomi U.S.A ah Chin mi pawl in ziangtivek in nung sehla tha na ti? Tthimnak ah Hnipuan sinfen daan le Chin mino pawl nun can ziaza tlun ih na hmu daan in hlawm thei pei maw?\nRacheal: Kan Lai nunmawi le Christian pawl ih si daan ding an thlah pang ding ka phang zet.\nCT: USA ah Lai nunphung hlo lo nak dingah ziangvek tuah sehla tha na ti?\nRacheal: Kawhhran le pawlkom lam ihsin tan naa pi ih kan lak a tul tin ka hmu.\nCT:Nangmah le mah Lai mi na si nak tlun ah na zahpi maw?\nRacheal: U.S um ruangah Laimi ka sinak hi ka zahpi lo.Ziangtik caan khalah keimah le Laimi ka sinak hi ka zah pi dah lo ding. Laimi kan zaten kan zahpi lo a thu pi lawng hman siloin miphun cawisangtu ding kan si sawn ti ah ka lo forhduh a si.\nCT:Leitlun mino pawl hnen ih cah duh mi na nei maw?\nRacheal: Ka cah duhmi cu mi zo khal in tui timi caan hi thansonak hrangah man nei zet in hmang thiam sehla tihi ka saduhthah cah duh mi asi.\nCT:Hmailam ah innsang na din tik ah ziangvek tlangval lole mipa hi nangmai pasal ding ah na hril ding?\nRacheal: Huhhh!!! Ka rel ngam ding maw si! Hehehe… Lai ram suak Lainu ka si ih Pathian tihzah in keimah le ka innsungsang duhdawttu Lai pa rori hi ka tlangval/pasal si ding ah ka duh bik.\nCT:Pehtlaih duhtu pawl in ziangtin an lo pehtlaih ding? Youtube ah na hla ngai duh pawl ziangtin an lo hawl ding?\nRacheal: rachelrose.ngun@gmail.com & facebook in *Rachel Hniang* tin pehtlaih thei ringring ka si. http://youtu.be/PvuMqK6sYd, http://youtu.be/d9NlirYwqag ah zoh theih a si.\nCT:Nangmah vek mino tampi kan ttul ih caan tampi thusuhnak pawl famkimzet in letsaknak tlun ah lungawinak simcawk lo kan nei a si.\nRacheal: Kei khal CT tlun ah le casiartu zaten hnen ah Lungawi thu simcawk lo ka nei ih hmailam ah ka zuam vivo ding.


Pope Francis in sumpai lam buainak a tong tu Catholic siizung pawl hrangah sumpai bawmnak nei October 6, 2021 | Radio Veritas Asia\nPope Francis in sumpai lam buainak a tong tu Catholic siizung pawl hrangah sumpai bawmnak nei October 6, 2021\nPope Francis in sumpai lam buainak a tong tu Catholic siizung pawl hrangah sumpai bawmnak nei\nPope Francis cu sumpai bomnak pakhat a than timi cu Vatican thuthang ah October 6 ah a rak sim. Cui thuthan cu September 29 ni an khen. Cui thuthan mi ah Pope Francis cu Catholic harhdamnak program hrangah sumpai thoh dingah an lungkim thu a sim.\nCui pawlkom cu Italy cu "Fondazione per la Sanita Cattolica" Catholic harhdamnak kilhim tu pawlkom tiin mi in an thei tam. Himi thuthan nakah Catholic harhdamnak zung pawl cu Vatican ihsin lam hmuh mi pawl an dil vekin fiangfai ter dingah asithu an sim. Hitivekih tuahnak cu Catholic harhdamnak zung pawl ah sumpai lam buainak pawl tonnak felfai ter dingah Pope in ke a kar nak a si thu, ziangruangahtile ton mi harsat nak pawl ruangah cawl theih asi lo ruangah cawl phah, zuar phah cutivek pawl a um ruangah a si tiin an sim.\nThuthan nakah a tu a thar din mi sumpai thoh nak cu Vatican zung kha thuneih nak an hlan ih, an lam hmuh mi vekin tuah ding a si. Cutivekin Vatican ih neih mi tiin khal siseh, sumpai lam khal in siseh cazin sung ah a um ding thu, himi sumpai thoh nakih hnatuan daan pawl cu harhdam nak hnatuan pawl, sumpai feh daan pawl thawn pehpar aw in check fel nak khuan an neih thu, himi sumpai thoh nak thar din nak thawn hnatuan tu pawlkom pawl khal a thar din sal nak khal Pope in a lung kim.\nVatican ihsin khal cu mi a thar din mi sumpai thohnakih hnatuannak pawlkom sungtel thar pawl ih cazin khal an than. Cumi pawlkom ih president tiin Bishop Nuzio Galantino an ret ih, pawlkom ih secretary tiin Fabio Gasperini an ret thu October 6 ah an than. Himi hnatuan nak pawlkom sungih a tel tu siibawi pawl cu Mariella Enoc asiih, Rome khapi ih Bambino Gesu naute pawl a tuamhlawm tu siizung ih President, Sergio Alfieri Pope pawl ih harhdam nak tuanvo la in tuamhlawm sak tu "Gemelli ih mi khuai tu siibawi, June thal ah Pope Francis khal a khuai tu siibawi khal a si.\nA thar din mi sumpai thohsuahnak cu Catholic Pawlpi ih hoha mi harhdam nak hnatuan pawl a bawm ding. An rem sal ding. Catholic pawl ih hoha mi harhdamnak hnatuan tu zung pawl dinhmun in sumpai lam harsat nak ton asinan zamrang zet ih colh nak, zuar nak pawl tuah lo ding khalah an kham thu, cutivekin harhdamnak kilkhawi nak cu milian pawl hrangah asiih, sumpai lam ti thei lo le tuamhlawm lo ding tivek ruahnak, hmuh nak khal pial duh ruangah dind dingah thu bot cat nak a si tiin Bishop Galantino in Vatican thuthang ah a sim.\nPope dinhmun in atuvekih dinnak cu amah rori siizungah tuamhlawm asi hnu a hmuhton mi pawl an relkhawm nak dinhmun pawl ah bun aw in siizung ihsin Angelus thlacamnak cam theh mipi hnen siizung ka um hnu tuamhlawm ka si laiah dam dingah zing tluk a thu pi, harhdam nak kilkhawi nak cu Italy ah siseh, a dang ram pawl khalah a thu pi tuk. A lak ih tuamhlawm nak thawn man a nei mi tuamhlawm nak khal a thu pi. Mi tinkim khal kilkhawi ding. Himi thil tha cu hlo ter lo ding. Kohhran sung khalah veikhat veihnih ah harhdamnak lam tuamhlawm tu pawlkom pawl cu tuah tuan nak a that lo ruangah zumnak thawn tuamhlawmnak a la tu an mal. Tuamhlawmnak a mal ih sumpai khal a mal. Cutikah hnatuan pek mi mifim, mithiam kha paisa pe dingah harsat nak an tong. Cutikah a dang hril ding um loin hnatuan nak zaten colh a si. Inn pawl zuar theh ding ah thinlung ah a um. Kohhran sungah Pathian kawhnak cu sumpai thoh nak hrangah asilo. Hnatuan ih cawm awk timi cu a lak a si. Himi hngilh hlah tiin Pope Francis in a sim. Himi thuthang cu CNA thuthang ihsin kan don mi a si.\nSualnak 4 hrialthei dingah thuthang latu pawl hnen Pope Francis in lamhmuh October 22, 2021\nPope Francis thawn tongaw dingah mi zalenglo asimi Lutheran le Catholic unau pawl pumkhawm in khawmzawh feh October 25, 2021\n"Kanmah pawl cu sangphut a thoter theitu thilnu si dingah kawh mi kan si" tiin Pope in sim October 22, 2021\nPope can ding a ol lo ruangah a mai hrangih thlacam sak dingah Sr. pawl hnenah Pope Francis in forhfial (Pope asks religious sisters to pray for him: ‘It ih not easy to be the Pope’) October 23, 2021


Zuknung & Awnmawi Archives - Page 8 of 8 - Chinland Today Media\nJelo tiih an theizetmi Hlasakthiam hminthang Jenifer Lopez (kum 44), cu American Idol hrilnak ih thuthentu dingah Fox Entertainment cun an sawm ih tel dingin lungkimnak an tuah fel zo. Curuangah American Idol hrilnak ah thuthentu dinhmun in Jenifer Lopez cu hmuhsal a si ding. Jenifer Lopez hi Pop hlasakthiam a si ih American Idol ah 2011-2012 term khat a […]\nby Henry Mang ·\tAugust 8, 2013 ·\n“Passionate Love” timi thulu in SBS ih zuk dingmi zuknung ah Girls’ Generation rualza ih tel Seohyun cu tel dingin an sawm. An sawmnak cu a lungkim nain, tel ngaingai ding cun thu a khirh ciah hrih lo, a ruat lai, tiin SM mihlimtertu pawl in an sim. “Passionate Love” ah lungleng riahsiatnak pawl tongtu innsang ih mipa pakhat le […]\nLee Byung Hun le Lee Min Jeong Neiaw Ding\nKorea zuknung cangpa Lee Byung Hun le cangnu Lee Min Jeong cu August 10 ni ah an neiaw ding; Seoul khawpi ih The Grand Hyatt hotel ah thitumnak an tuah ding, tiin kpopstarz.com ah an tar. An neihawk ding cu an zapi theih in an than zo ih honeymoon khal Asia thlanglam ram pawl ah an feh ding, tiin cumi […]\nby Henry Mang ·\tAugust 6, 2013 ·\nKan ram awnmawi ih mipi duhbik le ngaisanbik mi Iron Cross pawl cu Australia ram ih awnmawi lam ih milar le hminthang Air Supply pawl thawn Rangoon ih MCC hall ah August 15 ni ah mipi an awi tlang ding. Air supply pawl ih Asia Tour (Asia Tlawnnak) an tuahnak ihsin Kawlram ih an hlasaknak ding hrangih an tuah mi […]\nby CT Media ·\tJuly 30, 2013 ·\nSalai Seoul Mi nung cu feeling thei mi thinlung kan nei vekin ziang tiak lai khalah awnmawi(Music) hi kan tul ring ring. Awnmawi in ka thin lung in ti nuam theiih kan riahsia can leh kan lung len can khalah tla si sek in hnem tu rualpi tha bik thil pakhat tla a si. A tu santharah cun musician pawlin […]\nby Salai Seoul ·\tJanuary 1, 2013 ·\nDuhdawtnak Hla; Lungkhatpu – Salai Phokyaw CUAN!!!!\nSalai Phokyaw (T.L.B) ih Lungkhatpu Duhdawtnak, Ngainak, Tuarnak pawl lungsung muril ih phorsuaktu kan Chinmi hlaphuah thiam John Lal, Zunphir,Julian (MQT), Thlapi le Phirivau telin…. Awnmawi pawl duhthusam le leitlun ramleng huap ih remmi… Promise Land & GIG (USA) Nonawn awnmawi tum ih nun ciahpiah awtu… Numberz-12 Band & Sangkuk tellin…… Chin awnmawi khawlvel ih dangdai le nun khawhar […]\nby CT Media ·\tOctober 6, 2012 ·\nKum 2012 Ih Kawlram Political Zuknung Langsar Pawl Lawrkhawm\nCT Media Myanmar | January 27 Kawlram sungah remthatawknak hmuh ding tampi kan hmu ih cuvek lak ihsih hminsin tlak le mipi theih ding ih tarlan tlak tete tarlannak CT in mipi hrangah a rawn pholang a si. Kawlram cozah in NLD cu ramthukhel (political) party ih a bawm in lailak-hrilawknak ah kal tel siannak apek zoruangah Kawlram mipi hrangah […]\nby CT Media ·\tJanuary 27, 2012 ·\nTOI | New Delhi Leitlun mipi ih ruangrai tha le hmelmawi tiih lawm rero mi Julia Roberts hi Khristian biaknak ihsin Hindu biaknak ah a letaw ta riai ee! A hringtu nulepa hi Baptist le Catholic kulmuk tak an si. Asinan, Pathian nung biaknak cu dungtun sawn in Hindu pawl ih serhsangpawl tuah a tho rero zo tiin TOI thuthang […]\nby CT Media ·\tNovember 17, 2010 ·


Biden caah:Ngeichiat nak thawng’Trump caah lawmnak thawng. – Lai Lungrawn Post\nBiden caah:Ngeichiat nak thawng’Trump caah lawmnak thawng.\nDecember 6, 2020 December 6, 2020 admin Theihtlei\nTutan US thimnak cu a mak in a mak lawlaw khi si ko. Laimi zei thei lo hmanh nih tutan cu lih aa tel tiah ruah dih a si ko cang! Comment pakhat ah cun Vote an rel i, Trump nih a teiuk nain, Zantimlei sangah Vote aa thleng mi vialte hi lai thluak hmanh in zumh ding a si lo tiah a tial!\nTrump a tanhtu hna nih cun zei ti hmanh in zumh awk tha lo tiah a ti chap! Tutan zong Vote an firnak video a chuak chin lengmang mi hi zumh awk a tha lo pin ah Trump hrimhrim i lungsak ding cu a si kho lo. Trump nih a dik ning tein a ka tei ahcun White House ka chuah tak ko lai tiah a ti, Trump bia hi van ruah ahcun dik nak a tanhtuk tiah hmuh khawh a si.\nTutan ah Joshua Hlawnmual nih Falam ca in a vantialmi cu a tanglei ah ka van langhter lai. Mifir pawl thil tuahmi a lang chin lengmang! Hmanthlak bantuk hin state kip ah dik lo taktak in vote mi (Ballot) tuahmi pawl cu a tu hi hmuh chap lengmang a si.\nTutan Eleciton Kongah Relchap awktlakmicu:- US Election Update(3.12.20): Vawikhat cu rawngbawltupawl tokhawmnak ah ‘bawhlung’ thu an rel rero ti a si. Cutawkah bawhlung lam tui lemlo saya pakhat cun, “Rawngbawltu tokhawmih thlarau lam le rawngbawlnak thu rel loih bawhlung thu lawng lawng rel teh” tiin capoh thungaiin a ti. Cutikah an lakih pakhat cun, “Amah khal a titi va ngai uhla ‘vawk’ thu hokhaw a rel ding” a ti ve. An va thlun thup cu a vawk vulh mipawl rawl duhzia le ṭhan duhzia lawng lawng a rel ti a si. Rawngbawltupawl khal hin ziangmaw canah cun ar thu rel na, vawk thu rel na, bike thu rel na, thlaicin thu rel na, politik thu rel na tla a siaw zul a si hi.\nAmerica hi cu leitlun hruaitu a si tikah kan ngaihven cio hi a awm hrimhrim a si. Ahleice in America, EU le Nisuahnak Laili(Israel-Arabs) hi cu kan Bible ih can neta a rel mipawl hmunhma le cangtunu/cangtupa ding an si. America politik lephei cu politik men men si loin ‘thlarau lam doawknak’ tiin leitlun zumtu hruaitu tampi in an ruat. America politik le hrilawknak ih kan ngaidan hin kan thlarau nun le Pathian thu kan ret thupitdan cu a theih theih ding. Cuvekin Pathian thu duhtu Chinmi zumtupawl cun America ih zumtupawl thawn kutkaiawin thla kan cam hi kan ti ding a si. Pathian in hivekih bawrhhlawhnak thawn Biden nehnak coter a siang a si ahcun tumtah mi ṭhasawn a nei tinak a si ding.Daily chinstar\nThawngthar:Donald Trump nih’Biden hi teinak cu ka pek hrimhrim ko lai a ti cang hi.


Innsang Nu In, “Ka Ṭhen Thei Tlot Lo, A Hmelṭha Tuk” Tin A Ṭap Ciamco – Meifar\nInnsang Nu In, “Ka Ṭhen Thei Tlot Lo, A Hmelṭha Tuk” Tin A Ṭap Ciamco\nApril 7, 2022 admin Leitlun 0\nChina nupa tuakkhat cu kum 3 sung an neiaw zo ih a pasal in a nupi hi a vel ringring, kut a thlak ringring ruangah mipa sawn in ‘A cang thei nawn lo, kan umtlang ringring a si ahcun thil poi tla a thlengsual pang ding’ tin court ah ṭhenaw dingin thubuai ava thehlut.\nChina Press thuthang in China ca in an tarlang ruangah an hmin cu kan tarlang lo men ding. Kum 3 liamzo ah innsang nu hi kum 20 mi a si ih rualpi fehtlang in a pasal thawn an rak tongaw, thla 2 lawng an thlunaw ih an neiaw lohli.\nAsinan an neihawk hnuah ṭongkam an el’aw ringring ih mipa in kut a thlak, a vuakvelhnak ah a taksa khal a vual thluh ṭheu. Asinan ṭhen hi a tum dah lo ih a cang zo cu cang ko seh tin a tuar men. A pasal in malte ngaithiam a dil asilen ziangkim an ṭha thluhsal lohli ṭheu. Cuvek dinhmun an thleng ruangah mipa sawn in a cang thei lo ding tin ṭhenaw dingin thuthluknak a tuah.\nCourt in ṭhenaw dingin a buaipi rero laiah innsang nu in, “A tel loin ka um thei lo, a hmelṭha tuk, a tuak tuk…” tin a ṭap ciamco. A ṭhen theilonak cu thil pathum in a rel ih (1) “Ka first love a si ruangah ka ṭhen maimai thei lo, (2) Mipa ka duh hnuhnu cun dinhmun sia khalah siseh, dinhmun ṭha khalah siseh rinumten ka um ringring ding, ka tlansan dah lo ding tin thu ka ruatcat zo, (3) “A tuak tuk ih amah vek mipa tonsal ding cu a har tuk ding…” a ti.\nThu an sutnak ah a pasal cu an ramsung ih milar hminthang hlasakthiam Kris Wu ai khalin a mawi sawn’ a ti. A pasal in a ṭhen duhnak san cu a thikthusia tuk ih tuar ci a si lo a ti, ziangtik lai caan khalah a pasal hi a rinhlel ringring ih a phone khal catbang loin a check sak. 24/7 in a pasal hi a kil ringring ruangah a pasal in har a ti tuk ih ṭhen a duh thu a sim thei.\nCun, innsang nu in nau a pai lai ih a pasal thawn innsang nuam zet ding a duh thu pawl a rel. Innsang nu in, “A duhmi ziangkim ka tuahsak thluh ding, in tlansan lo ding a si phot cun” a ti. Court khalin ti ngaihnak an thei hrih lo ih an thuhla cu an ṭhensak lo, innlam ah an tlungter sal ih anmahten thuhla reltlang hrih dingin an fial.\nA Nupi Thawn Ṭhenawknak An Tuahfel Hnuah A Fala In Pangpar Thawn Arak Hmuak\nKalaymyo Ah Ritheihsii Tham Mi 20 Cu PDF In An Kai


Delhi ah Bird flu nat an hmu thok, Mipi le Cozahpi an thin phang ih hmalaknak nei cih | Falam Online Media\nDelhi ah Bird flu nat an hmu thok, Mipi le Cozahpi an thin phang ih hmalaknak nei cih\nVate thi lakih sample 109 zohciangnak an nei mi ah Bird flu positive 8 a tel tiah theih a si.\nDelhi : Cozahpi in hmun him tiih a ruah mi Mayur Vihar Phase 2, Sanjay Lake Park ah rampei thi 17 an hmu ih Delhi cozah a thinphang thok.\nCuih hmun cu hmun ṭihnung a si ti`n phit cih a si ih January 11, tlawngkai nikhat zianglam nazi 8 in vate thi an hmunak kiangkap ih vate pawl cu an that ciamco thok. A kiangkap naivai khal ah hmalaknak an nei cih tum thu Delhi cozah in a phuang.\nRead: https://t.co/7pVLvwuOGG pic.twitter.com/wwSe5PQKCO\nDelhi park tamsawn fingkhawitu Delhi Development Authority in January 9 zarhteni ah bird flu karhzai theinak tiih a ruah mi Hauz Khaz, Dwarka Sector 9, Hastsal le Sanjay Lake ih park ṭhenkhat cu a rak phit zo.\nAnimal husbandry department ih ṭuanvonei Dr Rakesh cun “National Institute of High Security Animal Disease ih kan kuat mi sample 109 ah avian influenza (bird flu) positive 8 an hmu. Pakhat lawng a um hman ah hmalaknak nei cih ṭul dinhmun a si” a ti.\nBird flu postive 8 cu Tlangak thi pakhat le Sanjay Lake park a si mi Mayur Vihar Phase 2, Dwarka Sector 9, Mayur Vihar Phase 3 ih rampei thi pawl an si tikhalin a sim hrih.\nThePrint’s @AneeshaBedi reportshttps://t.co/WIPr5SgdjL\nTuhlan ni 4 ah Delhi khawlipi hmun dangdang ah a bur ih vate thi 140 lenglo an hmusuak ih Bird Flu nat ruangih thimi an si pang ah ti`n cozahpi in vate nung zuartelnak Ghazipur wholesale bazaar cu ni 10 sung a phit ter. Culodang vate nung zuarnak blackmarket tamzet khal an phit ter thluh ih a thupten cangvainak neitu cu nasaten hremnak kan pek ding ti`n Delhi cozahpi in thu a suah.\nKandung bai hrawng in India rampi hmun ṭhenkhat ah simfiah theih loin a burbur in vate an thi ciamco. January 6 ih an hmu mi Kanpur ramsa hmuan ih vate thi 4 le a kiangkap zohciangnak an nei mi ah Bird Flu H-5 virus neh an hmu.\nThe process of culling birds in and around #Kanpur zoo has started after bird flu was confirmed in jungle fowls.\nThe zoo officials have been directed to ensure that the remaining birds are culled by Sunday evening. pic.twitter.com/wGh7JKkSeX\nCovid boruak thawn Bird flu nat a suak bet cun minung hrang ah ṭihnung thei dinhmun a si tiih ruahnak a um ruangah Kanpur ramsa hmuan cu ni 15 sung an phit ih, tuah, vate thi an hmunak kiangkap ih vate hmuahhmuah cu that ṭheh dingin India cozahpi in thu a suah.\nHih thuthawn pehpar in Siivai lam thiamsang Dr Anil Kumar cun “Bird Flu nat karh lo dingih thlundingmi cu Covid dokhamdan thawn an bangaw sawhsawh.”\n“Covid hnakih ṭihnungmi karhzailo dingcun hmaikhuh, social distancing le sanitizer hman thotho hi a si.” a ti.\n← Indonesia Vanzam hlo mi thuthang UPDATE\nFalam ah Covid 19 mina 4 an hmu →


Unau theiaw loin an buai rero - The Chin Times\nAsinan thisen in thu a rel lai thotho ih tuini tiangin kan nawm le harsat can ah kan panaw lai thotho, nupi pasal ah kan nei aw lai thotho, hmuansak hmuanthlang ah kan um tlang lai thotho, Kawhhran pakhat ah kan um tlang lai thotho, thu le hla ah kan hlawmaw lai thotho (Ṭong hran veve neih tumin kan buai rero lai khalah kan theihawk lo laiah kan ṭong kan hmansak/cawngaw lai thotho). Hiruangah Burma ram ih um Chin le India ih um Mizo cu “Ṭhen aw taktak thei lo, rem khal remaw taktak thei lo nupa” vek kan si.\nRampi pahnih ih um Hrinhnam bangaw Chin ti aw le Mizo ti aw pawl karlak thu hi, hnawmhne bangin “ka lo duh lo” tiin hlawnhlo aw thei kan si lo ruangah, fehpidan kan thiam vivo a ṭul zet ding. Hnawmhne men bangin mah le mah hlawnhloh tum hmaisatu cu san a pehpeh ah mawhsiat in an um dingih, harsat tawn canah mi vansang an si sawn tengteng ding. Rilrawng thei ramsa le milai kan zaten nunnak hrang ei-in hawl in ramṭhatnak (hram hring) pan/hawl ih vakvai phun kan si thluh. Curuangah mai umnak rampi dinhmun siat le ṭhat ih zir in “intek” ih kan can can le “mikhual” ih kan can can a um men mi a si. Burma ram Democracy uknak thawn ramṭha le ṭhangso zet in a um lai (1950-1960) ah kannih cu ramdang ah vaktawi in mikhual si a rak ṭul lo, a nuam sawn ah dingin intek ah kan cangih ramrethei sawn Mizoram unaupawl cu kan ramih an rat sawn ruangah kan rak mikhual. Kan ram a siat veten kannih cu Mizoram ah mikhual ah kan va cang ve. Ram siatnak a rei deuhdeuh ih mikhual ih kan va umnak khal kan duh lo cingin a rei vivo. Tu ahcun kan rampi a ṭhatsal vivo ruangah intek dinhmun in nuam zetin kan um sal thlang ding. Curuangah thu ruat thiam hrangah a hmuhsuamaw ding kan um lo, a ngaisangaw ding khal kan um lo. Kan bangrep.\nA pawizet mi cu thisenkhat, phunkhat si nacingin Chin (Laimi, Pawi, Pawite, Pawisia), Mizo (Lusei, Mar, Marsia) tivekin kawh awk dan hmin kan nei celcel ih, anka/ṭawng hrampi 85% lai kan bangawknak hnakin 15% lai bangawk lonak cun kan tlunah lai a rel sawn ṭheu. Nu le pa bangrep unau suak khat lak hmanah mizia za ah za bangawk a theih lo vekin, Chin/Mizo sungih hrin tete lak khalah mizia bangawk a theih lo. Cui bangaw lo thil fate sawn cun hrinkhat le hrinkhat karlakah lairelter kan tum ih a thupi sawn kan bangawknak cu thunei thei lo in kan tuah kulhsung cu “Nang Mizo, nang ramdang mi, nang Pawi, nang Burma mi,” tiin mehtawk kan khihaw rero lai ding, kan eltai aw rero lai ding, sa le ral bangin kan zohawk can khal a um rero lai ding. A pawi bik sawn cu hivek ih kan um canah rak lungawi le rak hni rero hnamdang an um timi hi a si. Hihi mi tam sawn in kan ruat thiam lo a bang. Ruat thiam nacingin ruat duh lo hrim le “suahsempi unau vuak that duh ruangih khawdang le inhnen bawmnak diltu” men bangin, hnamdang hnenih tat lutaw rero khal kan um. Zosi “mah” zosi “ral” ti theithiam nawn lo tiangin kan thinlung mit a caw vivo tla a bang. Riahsiatza a si.\nMizoram ihsin Burma mi tiih dawisuah ṭheu thu hin Chinpawl thin a daiter thei dah lo ti cu pheh ding a um lo. Himi si lo, Kale-Kabaw phairawn Tahan le Tamu kiangkap ih Mizo ti aw le Laimi (Pawi) karlak khalah ngai nuam lo zetzet buainak a um ṭheu ti khal zep ding a um lo. Mizoram lam ah kum tin deuh thaw YMA tivek ih ṭanlaknak in Burma mi dawisuah a um nan, Burma ram ihsin Mizopawl cu 1960-1970 laiah vei khat lai lawng dawisuah an rak si. Asinan hi khal hi Chin (Pawi) mipi huaihawtnak ih dawisuah hnakin Cozah lamih dawisuah a rak si sawn. Cun, Burma ram lamah khua le inn nawkkang tiangih buainak a um dah lo. Ziang a si khalle sak le thlang ah kan karlakah buainak tum le fate a um phahphah ti cu thudik a si.\nPrevious articleTuihlan ih a rak cang dahmi Chin le Mizo Karlak Thubuai\nNext articleJustin Bieber In A Nupi Țhit Ding Ni A Țhawn